
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 680 


8 Αυγούστου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός ανωτάτου αριθμού κατά μήνα και χρόνου 
συνεδριάσεων και ύψους αποζημίωσης κατά συνε¬ 
δρίαση των δευτεροβάθμιων επιτροπών κρίσης του 
άρθρου 11 του Π.Δ. 379/1983, όπως αντικαταστά- 

θηκε από το άρθρο 2 του Π.Δ. 83/1988. 1 

Έγκριση χρησιμοποίησης και καθορισμός αμοιβής 
υπαλλήλων της Γ.Γ. ΕΣΥΕ για εργασία πέραν του 
κανονικού ωραρίου και του υπερωριακού ωραρίου 
εργασίας, για την εφαρμογή των μέτρων του Ε.Π. 

«Κλεισθένης» που αφορούν στη Γ.Γ. ΕΣΥΕ».2 

Καθορισμός αποζημίωσης των μελών της Επιτροπής, η 
οποία θα μελετήσει την ισχύουσα νομοθεσία που 
διέπει την οργάνωση και τη λειτουργία της υπηρε¬ 
σίας Πολιτικής Αεροπορίας (Υ.Π.Α.) και θα καταρτί¬ 
σει συγκεκριμένη πρόταση για την αναμόρφωσή 

χης . 3 

Αύξηση του εφάπαξ βοηθήματος που χορηγεί ο κλάδος 
Πρόνοιας του Ταμείου Συντάξεως και Αυτασφαλί- 
οεως Υγειονομικών στους ασφαλισμένους του ... 4 
Αύξηση του εφάπαξ βοηθήματος που χορηγεί ο κλάδος 
Πρόνοιας το Ταμείο Προνοίας Δημοσίων Υπαλλή¬ 
λων . 5 

Αύξηση του προβλεπόμενου από τις διατάξεις της περ. 

Ζ της παρ. 2 του άρθρου 46 και της παρ. 3 του άρ¬ 
θρου 57 του Ν. 2084/92 ανωτάτου ορίου εφάπαξ 

βοηθήματος . 6 

Τροποποίηση του Κανονισμού Παροχών του Ταμείου 
Επικουρικής Ασφαλίσεως Προσωπικού Οργανισμών 

Κοινωνικής Ασφαλίσεως (Τ.Ε.Α.Π.Ο.Κ.Α.) . 7 

Χορήγηση άδειας ίδρυσης και λειτουργίας Ανώτερης 
Σχολής Δραματικής Τέχνης (Τμήμα Υποκριτικής) . 8 
Πενταετής απαγόρευση κυνηγίου στην περιοχή Νήσου 
Καλαυρίας Πόρου Τροιζηνίας αρμοδιότητας Δασαρ¬ 


χείου Πόρου . 9 

Πενταετής απαγόρευση κυνηγίου στη νήσο Κορακιά 

Κρανιδίου Ν. Αργολίδας .10 

Ανάκληψη της άδειας λειτουργίας της Εταιρείας 

«ΔΕΛΤΑ Α.Χ.Ε.» .11 

Καθορισμός ανώτατου αριθμού αντικρυστών των με¬ 
λών του Χρηματιστηρίου Αξιών Αθηνών Α.Ε .12 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2048915/7767/0022 (1) 

Καθορισμός ανωτάτου αριθμού κατά μήνα και χρόνου συ¬ 
νεδριάσεων και ύψους αποζημίωσης κατά συνεδρίαση 
των δευτεροβάθμιων επιτροπών κρίσης του άρθρου 11 
του Π.Δ. 379/1983, όπως αντικαταστάθηκε από το άρ¬ 
θρο 2 του Π.Δ. 83/1988. 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) της παραγ. 9 του άρθρου 7 του Ν. 2320/1995 (133 
Α') «Αύξηση των συντάξεων του Δημοσίου κατά το έτος 
1995, ρύθμιση συνταξιοδοτικών και ασφαλιστικών θεμά¬ 
των και επαναχορήγηση των συντάξεων αγωνιστών εθνι¬ 
κής αντίστασης», για τον καθορισμό του ύψους της απο¬ 
ζημίωσης των μελών και των γραμματέων των δευτερο¬ 
βάθμιων επιτροπών κρίσης της παραγ. 7 του άρθορυ 7 του 
ίδιου νόμου. 

β) των άρθρων 19 και 31 του Ν. 2470/1997 (40-Α ) 
«Αναμόρφωση μισθολογίου προσωπικού της δημόσιας 
διοίκησης και άλλες συναφείς διατάξεις». 

γ) της παραγ. 1 του άρθρου 6 του Ν. 1256/1982, όπως 
τροποποιήθηκε με το άρθρο 33 του Ν. 1326/1983 και 
αντικαταστάθηκε με το άρθρο 4 του Ν. 2303/1995. 

δ) του Ν. 1558/1985 και ειδικότερα του άρθρου 29Α, 
όπως αυτό προστέθηκε με το άρθρο 27 του Ν. 2081/1992 
και το γεγονός ότι από τις διατάξεις της απόφασης αυτής 
προκαλείται δαπάνη σε βάρος του προϋπολογισμού κάθε 
μιας από τις Νομαρχιακές Αυτοδιοικήσεις Αργολίδας, Αρ¬ 
καδίας, Αχαίας, Δωδεκανήσου, Θεσσαλονίκης, Ιωαννί- 
νων, Κέρκυρας, Κοζάνης, Κυκλάδων, Λάρισας και Χανιών 
και των Νομαρχιακών Διαμερισμάτων, Αθηνών, Πειραιώς 
και Ροδόπης οικονομικού έτους 1997 και επομένων, 
ύψους δρχ. ενός κατομμυρίου οχτακοσιών είκοσι τεσσά¬ 
ρων χιλιάδων (1.824.000) για κάθε έτος και μέχρι περάτω- 
σης του έργου των παραπάνω επιτροπών και η οποία δα¬ 
πάνη θα καλυφθεί από τις πιστώσεις που θα εξασφαλι¬ 
στούν στον Προϋπολογισμό της οικείας Νομαρχιακής Αυ- 

τοδιοίκησης ή του οικείου Νομαρχιακού Διαμερίσματος με 
μέριμνα των φορέων αυτών. 

ε) του άρθρου 40 του Ν. 849/1978. 

στ) του άρθρου 11 του Π.Δ. 379/1983, όπως αντικα- 
σταστάθηκε από το άρθρο 2 του Π.Δ. 83/1988. 

2. Την αριθ. 2035363/5547/0022/10.7.1996 (ΦΕΚ 
570/Β) κοινή απόφαση του Υφυπουργού Εσωτερικών, 
Δημόσιας Δ/σης και Αποκέντρωσης και του Υπουργού Οι¬ 
κονομικών για τον καθορισμό ανωτάτου αριθμόυ κατά 
μήνα και χρόνου των συνεδριάσεων και ύψους αποζημίω¬ 
σης κατά συνεδρίαση των δευτοβάθμιων επιτροπών κρί¬ 
σης του άρθρου 11 του Π.Δ. 379/1983, όπως αντικατα- 
στάθηκε από το άρθρο 2 του Π.Δ. 83/1988. 

3. Το έργο των παραπάνω επιτροπών που είναι η εκδί¬ 
καση προσφυγών σε δεύτερο βαθμό από ενδιαφερόμε- 
νους κατά αποφάσεων πρωτοβάθμιων επιτροπών κρίσης 
της παραγ. 1 του άρθρου 7 του Ν. 2320/1995 και για το 
οποίο έργο δεν είναι δυνατόν να προσδιοριστεί ακριβώς το 
χρονικό διάστημα που απαιτείται για την ολοκλήρωση του 
δεδομένου ότι και για το αντίστοιχο έργο των προαναφε- 
ρόμενων πρωτοβάθμιων επιτροπών που είναι η κρίση αιτή¬ 
σεων που υποβλήθηκαν από ενδιαφερόμενους για την 
αναγνώριση της ιδιότητας του αγωνιστή εθνικής αντίστα¬ 
σης απο τη δημοσίευση του Ν. 2320/1995 (22.6.1995) 
μέχρι την 31.8.1995, η επανάκριση, βάσει σχετικών εγ¬ 
γράφων του Γενικού Λογιστηρίου του Κράτους, των πρά¬ 
ξεων με τις οποίες είχε αναγνωριστεί η ιδιότητα του αγωνι¬ 
στή εθνικής αντίστασης σε δικαιούχους σύνταξης, που 
κατά το χρόνο συμμετοχής τους στην εθνική αντίσταση 
δεν είχαν συμπληρώσει το 15ο έτος της ηλικίας τους, κα¬ 
θώς και η επανάκριση όλων των εκκρεμουσών αιτήσεων 
για την αναγνώριση της ιδιότητας του αγωνιστή εθνικής 
αντίστασης, που εκκρεμούν είτε στις νομαρχίες, είτε στη 
ΔΕΠΑΘΑ, ή σε άλλη υπηρεσιακή, οι οποίες ανέρχονται σε 
χιλιάδες σε κάθε Νομαρχιακή Αυτοδιοίκηση ή Νομαρχιακό 
Διαμέρισμα, επίσης δεν μπορεί να προσδιοριστεί ακριβώς 
το χρονικό διάστημα που απαιτείται για την ολοκλήρωσή 
του. 

4. Το γεγονός ότι η σύνθεση των παραπάνω επιτροπών 
δεν είναι αμιγής από υπαλλήλους του δημοσίου, καθότι 
στη σύνθεση αυτών μετέχουν, δικαστικός λειτουργός, ιδι¬ 
ώτες και εκπρόσωποι της τοπικής αυτοδιοίκησης. 

5. Την κοινή απόφαση του Πρωθυπουργού και του 
Υπουργού Οικονομικών αριθ. 1107147/1239/006.Α/ 
4.10.1996 «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών» (ΦΕΚ 922/Β/ 
7.10.1996). 

6. Την αριθμ. ΔΙΔΚ/Φ 44.1/21566 κοινή απόφαση του 
Πρωθυπουργού και του Υπουργού Εσωτερικών, Δημ. Διοί¬ 
κησης και Αποκέντρωσης «Ανάθεση αρμοδιοτήτων 
Υπουργού Εσωτερικών, Δημ. Διοίκησης και Αποκέντρω¬ 
σης στους Υφυπουργούς Εσωτερικών, Δημ. Δ/σης και 
Αποκέντρωσης» (ΦΕΚ 932/Β/10.10.1996), αποφασί¬ 
ζουμε: 

1. Καθορίζουμε τον αριθμό των κατά μήνα συνεδριά¬ 
σεων και το ύψος της αποζημίωσης κατά συνεδρίαση των 
δευτεροβάθμιων επιτροπών κρίσης του άρθρου 2 του Π.Δ. 
83/1988 που λειτουργούν στις έδρες των Εφετείων της 
χώρας μέχρι και τέσσερις (4), με δυνατότητα συμψηφι¬ 
σμού των συνεδριάσεων αυτών από μήνα σε μήνα καθόλη 
τη διάρκεια του ίδιου έτους για την καλύτερη εξυπηρέ¬ 
τηση της λειτουργίας των επιτροπών αυτών, διάρκεια 


κάθε συνεδρίασης πέντε (5) ώρες και χρόνο πραγματο¬ 
ποίησης αυτών εκτός κανονικού ωραρίου των δημοσίων 
υπηρεσιών. 

2. Ορίζουμε την κατά συνεδρίαση αποζημίωση του Προ¬ 
έδρου, των μελών και του γραμματέα των δευτεροβάθ¬ 
μιων Επιτροπών κρίσης ως εξής: 
α) Πρόεδρος δρχ. οχτώ χιλιάδες (8.000). 
β) Μέλη και Γραμματέας έξι χιλιάδες (6.000). 

Η αποζημίωση στον Πρόεδρο, στα μέλη και στο γραμμα¬ 
τέα των Επιτροπών αυτών καταβάλλεται στο τέλος κάθε 
μήνα με βάση βεβαίωση του προέδρου για τις συνεδριά¬ 
σεις που πραγματοποιήθηκαν και τη συμμετοχή ενός εκά- 
στου, με την προϋπόθεση ότι για ένα έκαστο των παρα¬ 
πάνω που έχει την ιδιότητα του υπαλλήλου το σύνολο των 
διαφόρων αμοιβών και αποζημιώσεων απο συμμετοχή σε 
συμβούλια, επιτροπές και ομάδες εργασίας δεν υπερβαί- 
νου το πενήντα τοις εκατό (50%) των συνολικών μηνιαίων 
αποδοχών του, όπως ορίζεται στην παραγ. 5 του άρθρου 
19 του Ν. 2470/1997. Η προϋπόθεση αυτή θα αποδεικνύ- 
εται από βεβαίωση αποδοχών του υπαλλήλου και υπεύ¬ 
θυνη δήλωσή του κάθε μήνα. 

Η ισχύς της απόφασης αυτής αρχίζει από την 1.1.1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουλίου 1997 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΚΩΝ 

ΔΙΟΙΚΗΣΗΣ & ΑΠΟΚΕΝΤΡΩΣΗΣ 

ΛΑΜΠΡΟΣ ΠΑΠΑΔΗΜΑΣ ΝΙΚ. ΧΡΙΣΤΟΔΟΥΛΑΚΗΣ 

-φ- 

Αριθ. 2046613/7430/0022 (2) 

Έγκριση χρησιμοποίησης και καθορισμός αμοιβής υπαλ¬ 
λήλων της Γ.Γ. ΕΣΥΕ για εργασία πέραν του κανονικού 
ωραρίου και του υπερωριακού ωραρίου εργασίας, για 
την εφαρμογή των μέτρων του Ε.Π. «Κλεισθένης» που 
αφορούν στη Γ.Γ. ΕΣΥΕ». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
του Π.Δ. 532/91 «Οργανισμός Γενικής Γραμματείας 
ΕΣΥΕ». 

β. του Ν. 2392/96 (ΦΕΚ 60/9.4.96 τ.Α') «Πρόσβαση 
της Γ.Γ. ΕΣΥΕ σε διοικητικές πηγές κλπ», 
γ. του αρθ. 29Α του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε με το αρθ. 27 του 
Ν. 2081/92, 

δ. του Ν. 2362/95 «περί Δημοσίου Λογιστικού», 
ε. του άρθρου 40 του Ν. 849/78 «περί παροχής κινή¬ 
τρων δια την ενίσχυσιν της περιφερειακής και οικονομικής 
ανάπτυξης της Χώρας», όπως συμπληρώθηκε με το άρθρο 
8 του Ν. 2129/93, 

στ. του άρθρου 19 του Ν. 2470/97 και τη σχετική ερμη¬ 
νευτική εγκύκλιο του Γενικού Λογιστηρίου του Κρά¬ 
τους, 

2. Την 4828/Α 2047/13.3.97 απόφαση του Υπουργού 
Εθνικής Οικονομίας με θέμα «Μεταβίβαση δικαιώματος 
υπογραφής στο Γενικό Γραμματέα και στους Ανωτέρους 

Υπαλλήλους της Γ.Γ. ΕΣΥΕ να υπογράφουν «Με εντολή 
Υπουργού». 

3. Την 1107147/1239/006Α/4.10.96 απόφαση με 
θέμα «Ανάθεση αρμοδιοτήτων του Υπουργού Οικονομι¬ 
κών στους Υφυπουργούς Οικονομικών». 

4. Την Ο 1422/29.7.94 απόφαση της Επιτροπής των 
Ευρωπαϊκών Κοινοτήτων σχετικά με την χορήγηση συν¬ 
δρομής του ΕΚΤ και του ΕΤΠΑ σ' ένα ολοκληρωμένο επι¬ 
χειρησιακό πρόγραμμα με τίτλο «Κλεισθένης», το οποίο 
εντάσσεται στο Κοινοτικό Πλαίσιο Στήριξης για τις διαρ¬ 
θρωτικές παρεμβάσεις στα πλαίσια του στόχου 1 στην Ελ¬ 
λάδα, 

5. Το γεγονός ότι, πρέπει να εξασφαλισθεί η σωστή 
εφαρμογή και διαχείριση του μέτρου 3.3., καθώς και η πα¬ 
ρακολούθηση της διαδικασίας εφαρμογής των ενεργειών 
που αφορούν στη Γ.Γ. ΕΣΥΕ και συμπεριλαμβάνονται στα 
υπόλοιπα μέτρα του Ε.Π. «Κλεισθένης», μέσα στις συμβα¬ 
τικές προθεσμίες, παράλληλα με τη διεξαγωγή των τακτι¬ 
κών εργασιών της Γ.Γ. ΕΣΥΕ, 

6. Την 5277/Α 2138/13.3.95 απόφαση του Αναπλ. 
Υπουργού Εθνικής Οικονομίας με θέμα «Συγκρότηση Τε¬ 
χνικής Επιτροπής Υλοποίησης ενεργειών της Γ.Γ. ΕΣΥΕ», 

7. Την 6232/Α 27/22.3.95 απόφαση της Γενικής Γραμ- 
ματέα ΕΣΥΕ με θέμα «Συγκρότηση Τεχνικής Γραμματείας 
Υποστήριξης της Τεχνικές Επιτροπής Υλοποίησης Ενερ¬ 
γειών της Γ.Γ. ΕΣΥΕ» καθώς και τις 1054/Α - 418/ 
12.1.1996, 9403/Α 3559/10.5.96 και 14736/Α 5789/ 
29.7.96 τροποποιητικές αποφάσεις. 

8. Το γεγονός, ότι από τις διατάξεις της απόφασης αυ¬ 
τής προκαλείται δαπάνη, ύψους επτά εκατομμυρίων 
εκατό χιλιάδων δραχμών (7.100.000), για το οικονομικό 
έτος 1997, η οποία θα βαρύνει τον προϋπολογισμό της 
Γ.Γ. ΕΣΥΕ του οικ. έτους 1997 και τον ΚΑΕ 0515 του Ειδι¬ 
κού Φορέα 13-610 (Γ.Γ. ΕΣΥΕ), αποφασίζουμε: 

1. Εγκρίνουμε τη χρησιμοποίηση πέραν του κανονικού 
και του υπερωριακού ωραρίου εργασίας δέκα (10) υπαλ¬ 
λήλων της Γ.Γ. ΕΣΥΕ, οι οποίοι ορίσθηκαν μέλη της Τεχνι¬ 
κής Επιτροπής και της Τεχνικής Γ ραμματείας Υποστήρι¬ 
ξης με τις υπό στοιχ. (6) και (7) αποφάσεις του σκεπτικού 
της απόφασης αυτής, κατά το χρονικό διάστημα από 
1.1.97 μέχρι 31.12.97 για την εξασφάλιση της σωστής 
εφαρμογής και διαχείρισης των μέτρων που αφορούν στη 
Γ.Γ. ΕΣΥΕ και συγκεκριμένα: 

α. Παρακολούθηση της διαδικασίας εφαρμογής των 
ενεργειών του μέτρου 33. που αφορά στη Γ.Γ. ΕΣΥΕ (Πε¬ 
ριφερειακές Στατιστικές, οι οποίες εντάχθηκαν στο Πρό¬ 
γραμμα αναδιάρθρωσης της Δημόσιας Διοίκησης) και συ- 
μπεριλαμβάνονται στα υπόλοιπα μέτρα του Ε.Π. «Κλει¬ 
σθένης». 

β. Υποβολή εκθέσεων και εισηγήσεων προς την Κε¬ 
ντρική Επιτροπή Παρακολούθησης του Επιχειρησιακού 
Προγράμματος «Κλεισθένης» για την πορεία εξέλιξης του 
φυσικού και οικονομικού αντικειμένου και τις τυχόν ανα¬ 
γκαίες τροποποιήσεις. 

2. Καθορίζουμε την κατά μήνα αμοιβή των δέκα (10) 
υπαλλήλων της Γ.Γ. ΕΣΥΕ, οι οποίοι ορίσθηκαν μέλη της 
Τεχν. Επιτροπής και της Τεχνικής Γ ραμματείας με τις υπό 
στοιχ. (6) και (7) αποφάσεις του σκεπτικού της απόφασης 
αυτής και οι οποίοι απασχολούνται και θα απασχοληθούν 
από 1.1.97 μέχρι 31.12.97 για την εξασφάλιση της σω¬ 
στής εφαρμογής και διαχείρισης των μέτρων που αφορούν 
στη Γ.Γ. ΕΣΥΕ, ως εξής: 


α. Για το σχεδίασμά, την οργάνωση και το συντονισμό 
των ενεργειών, καθώς και την παρακολούθηση της διαδι¬ 
κασίας εφαρμογής των μέτρων που αφορούν στη Γ.Γ. 
ΕΣΥΕ: 

1 υπάλληλος μέχρι 60.000 δρχ. μηνιαία αποζημίωση, 
β. Για την υποβολή εκθέσεων, εισηγήσεων και προτά¬ 
σεων προς την Κεντρική Επιτροπή Παρακολούθησης του 
Επιχειρησιακού Προγράμματος «Κλεισθένης» για την προ¬ 
ώθηση των διαδικασιών, καθώς και την τήρηση της κείμε¬ 
νης νομοθεσίας: 

6 υπάλληλοι μέχρι 50.000 δρχ. μηνιαία αποζημίωση, 
γ. Για τη γραμματειακή υποστήριξη της Τεχνικής Επι¬ 
τροπής, τη σύνταξη και την επιμέλεια των πόσης φύσεως 
εγγράφων και την προώθηση των σχετικών εργασιών: 

3 υπάλληλοι μέχρι 40.000 δρχ. μηνιαία. 

3. Το σύνολο των αποζημιώσεων των υπαλλήλων απο 
συμμετοχή τους σε Συμβούλια, Επιτροπές ή Ομάδες Ερ¬ 
γασίας δεν θα υπερβαίνει το 50% των μηνιαίων αποδοχών 
τους. 

4. Η απόφαση ισχύει αναδρομικά από 1.1.1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μαΐου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΠΑΝΝΟΣ ΠΑΝΑΝΤΩΝΙΟΥ ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. 2055521/8528/0022 (3) 

Καθορισμός αποζημίωσης των μελών της Επιτροπής, η 
οποία θα μελετήσει την ισχύουσα νομοθεσία που διέ- 
πει την οργάνωση και τη λειτουργία της υπηρεσίας Πο¬ 
λιτικής Αεροπορίας (Υ.Π.Α.) και θα καταρτίσει συγκε¬ 
κριμένη πρόταση για την αναμόρφωσή της. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του Ν.Δ. 714/1970 «Περί ιδρύσεως Διευθϋνσεως 
Εναερίων Μεταφορών παρά τω Υπουργείω Συγκοινωνιών 
και Οργανώσεως της υπηρεσίας Πολιτικής Αεροπορίας» 
(Α' 238), όπως τροποποιήθηκε από το Ν. 1340/1983 (Α’ 
35). 

β. του Ν. 2346/1995 «Δαπάνες κίνησης των μετακινού¬ 
μενων προσώπων με εντολή του Δημοσίου εντός και 
εκτός της Επικράτειας για εκτέλεση υπηρεσίας και άλλες 
διατάξεις» (Α' 220). 

γ. της παρ. 1 του άρθρου 13 του Ν. 2465/1997 «θέματα 
αρμοδιότητας του Υπουργείου Μεταφορών και Επικοινω¬ 
νιών» (Α' 28). 

δ. Του άρθρου 19 του Ν. 2470/1997 «Αναμόρφωση μι¬ 
σθολογίου προσωπικού της Δημόσιας Διοίκησης και άλλες 
συναφείς διατάξεις» (Α' 40). 

ε. Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (Α’ 137) που προστέθηκε με το άρ¬ 
θρο 27 του Ν. 2081/1992 (Α' 154) και αντικαταστάθηκε 
με την παρ. 2α του άρθρου 1 του Ν. 2469/1997 (Α' 38). 

2. Την με αριθ. πρωτ. 875/30.6.1997 απόφαση του 
Υπουργού Μεταφορών και Επικοινωνιών «Συγκρότηση 

Επιτροπής που θα μελετήσει την ισχύουσα νομοθεσία που 
διέπει την οργάνωση και λειτουργία της Υπηρεσίας Πολιτι¬ 
κής Αεροπορίας (Υ.Π.Α.) και θα καταρτίσει συγκεκριμένη 
πρόταση για την αναμόρφωσή της» (Β' 550). 

3. Την ανάγκη να αναμορφωθεί η ισχύουσα νομοθεσία 
που διέπει την οργάνωση και λειτουργία της Υ.Π.Α. 

4. Το γεγονός ότι από την απόφαση αυτή προκαλείται 
δαπάνη που βαρύνει τον προϋπολογισμό της Υ.Π.Α. (κωδι¬ 
κός 5161) με ποσό κατ’ εκτίμηση, επτά εκατομμυρίων 
(7.000.000) δραχμών. 

5. Τηναριθ. 1107147/1239/0006Α/4.10.96 απόφαση 
του Πρωθυπουργού και του Υπουργού Οικονομικών (ΦΕΚ 
922/Β77.10.96) «Ανάθεση αρμοδιοτήτων του Υπουργού 
Οικονομικών στους Υφυπουργούς Οικονομικών», αποφα¬ 
σίζουμε: 

1. Στον Πρόεδρο, στα μέλη και στη γραμματέα της Επι¬ 
τροπής καταβάλλεται, μετά την περαίωση του έργου της, 
αποζημίωση για χρονικό διάστημα πέντε (5) μηνών ως 
εξής: 

α. Στον Πρόεδρο της Επιτροπής Επίκουρο Καθηγητή 
του Πανεπιστημίου Αθηνών X. Χρυσανθάκη καταβάλλεται 
το ποσό των 200.000 δραχμών το μήνα. 

β. Στα μέλη της Επιτροπής Αγγ. Στεργίου και θ. Ξηρό 
καταβάλλεται το ποσό των 160.000 δρχ. το μήνα. 

γ. Στο μέλος της Επιτροπής Β. Ανδρονόπουλο καταβάλ¬ 
λεται το ποσό των 85.000 δρχ. το μήνα και στον Εμμ. Ανα- 
γνωσταρά το ποσό των 70.000 δρχαχμών το μήνα. Στη 
Γραμαμτέα της Επιτροπής Αθ. Κοντογεώργου - Λαμπρο- 
πούλου καταβάλλεται το ποσό των 50.000 δραχμών το 
μήνα. 

2. Στο μέλος της Επιτροπής Αγγ. Στεργίου καταβάλλο¬ 
νται επίσης: 

α) το αντίτιμο του αεροπορικού εισιτηρίου οικονομικής 
θέσεως από και προς τη Θεσσαλονίκη προκειμένου να 
παίρνει μέρος στις συνεδριάσεις της, β) ημερήσια εκτός έδρας 
αποζημίωση για δαπάνες διατροφής και γ) τα έξοδα δισνυκτέ- 
ρευσής του στην Αθήνα, όποτε αυτό απαιτείται. Τις σχετικές 
πράξεις εγκρίνει και υπογράφει «με εντολή Υπουργού» ο Διοι¬ 
κητής της Υπηρεσίας Πολιτικής Αεροπορίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 1997 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Ν. ΧΡΙΣΤΟΔΟΥΛΑΚΗΣ X. ΚΑΣΤΑΝΙΔΗΣ 

-♦- 

Αριθ. Φ42/1084 (4) 

Αύξηση του εφάπαξ βοηθήματος που χορηγεί ο κλάδος 
Πρόνοιας του Ταμείου Συντάξεως και Αυτασφαλίσεως 
Υγειονομικών στους ασφαλισμένους του. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 2084/ 
1992 (Α. 165). 

2. Τις διατάξεις των άρθρων 23 παρ. 1 εδ. ιε, 26 παρ. 1 
του Ν. 1558/85 (Α. 137). 

3. Τις διατάξεις του άρθρου 15 του Π.Δ/τος 213/1992 
(Α' 102). 


4. Τις διατάξεις του Π.Δ. 372/95 (Α. 201). 

5. Τις διατάξεις του άρθρου 29Α του Ν. 1558/1985 (Α' 

137) όπως προσετέθη με το άρθρο 27 του Ν. 2081/1992 
(Α’ 154). 

6. Την υπ’ αριθ. 80078/4.10.96 (Β 924) Κοινή Από¬ 
φαση του Πρωθυπουργού και του Υπουργού Εργασίας και 
Κοινωνικών Ασφαλίσεων. 

7. Το γεγονός ότι από την απόφαση αυτή προκαλείται 
δαπάνη ύψους περίπου 75 εκ. δρχ. ετησίως η οποία δεν 
βαρύνει τον Κρατικό Προϋπολογισμό, αλλά τον προϋπολο¬ 
γισμό του Ταμείου Συντάξεως και Αυτασφαλίσεως Υγειο¬ 
νομικών και για την οποία έχει εγγράφει πίστωση στους 
ΚΑΕ 0631 β και 0631 γ. 

8. Το 1479/6/15.1.1997 έγγραφο του Υπουργείου 
Εθνικής Οικονομίας. 

9. Το από 9.6.1997 υπηρεσιακό σημείωμα της Διεύθυν¬ 
σης Αναλογιστικών Μελετών της Γ.Γ.Κ.Α. 

10. Τη γνώμη του Δ.Σ. του ΤΣΑΥ που διατυπώθηκε κατά 
την 17η/20.3.1997 συνεδρίασή του. 

11. Τις διατάξεις του άρθρου 7 Ν. 1275/82 (Α 100), 
αποφασίζουμε: 

Το προβλεπόμενο από τις καταστατικές διατάξεις του 
Κλάδου Προνοίας του ΤΣΑΥ εφάπαξ βοήθημα αυξάνεται, 
από 1.1.1997, κατά 15%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1997 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

-♦- 

Αριθ. Φ215/1291 (5) 

Αύξηση του εφάπαξ βοηθήματος που χορηγεί ο κλάδος 

Πρόνοιας το Ταμείο Προνοίας Δημοσίων Υπαλλήλων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 9 του Ν. 2512/ 
1997 (Α. 138). 

2. Τις διατάξεις των άρθρων 23 παρ. 1 εδ. ιε. 26 παρ. 1 
του Ν. 1558/85 (Α 137). 

3. Τις διατάξεις του άρθρου 15 του Π.Δ/τος 213/1992 
(Α’ 102). 

4. Τις διατάξεις του Π.Δ. 372/95 (Α. 201). 

5. Τις διατάξεις του άρθρου 29Α του Ν. 1558/1985 (Α' 
137) όπως προσετέθη με το άρθρο 27 του Ν. 2081/1992 
(Α' 154). 

6. Την υπ' αριθ. 80078/4.10.96 (Β 924) Κοινή Από¬ 
φαση του Πρωθυπουργού και του Υπουργού Εργασίας και 
Κοινωνικών Ασφαλίσεων. 

7. Το γεγονός ότι από την απόφαση αυτή προκαλείται 
δαπάνη ύψους περίπου 4.800 εκ. δρχ. η οποία βαρύνει 
τον Προϋπολογισμό του Ταμείου Προνοίας Δημοσίων 
Υπαλλήλων. 

8. Το 1479/6/15.1.1997 έγγραφο του Υπουργείου 
Εθνικής Οικονομίας. 

9. Την από 15.7.1997 οικονομική Έκθεση της Δ/νσης 
Αναλογιστικών Μελετών της Γ.Γ.Κ.Α. 

10. Την απόφαση του Διοικητικού Συμβουλίου του 

Τ.Π.Δ.Υ. που λήφθηκε κατά την 23η/17.6.1997 συνε¬ 
δρίασή του. 

11. Τις διατάξεις του άρθρου 7 Ν. 1275/82 (Α 100), 
αποφασίζουμε: 

Το προβλεπόμενο από την παρ. 3 του άρθρου 9 του Ν. 
2512/97 (Α 138) εφάπαξ βοήθημα που χορηγεί το Ταμείο 
Πρόνοιας Δημοσίων Υπαλλήλων αυξάνεται, για τους 
ασφαλισμένους των οποίων ο τερματισμός της συντάξιμης 
υπηρεσίας τους ανάγεται σε χρόνο μετά την 1.1.1997 σε 
ποσοστό 12% στο οποίο συμπεριλαμβάνεται και το ποσο¬ 
στό αύξησης της εισοδηματικής πολιτικής για τους μι¬ 
σθούς των Δημοσίων Υπαλλήλων για το 1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1997 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. Φ7/οικ. 1343 ( 6 > 

Αύξηση του προβλεπόμενου από τις διατάξεις της περ. Ζ 

της παρ. 2 του άρθρου 46 και της παρ. 3 του άρθρου 57 

του Ν. 2084/92 ανωτάτου ορίου εφάπαξ βοηθήμα¬ 
τος. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της περ. Ζ της παρ. 2 του άρθρου 46 και 
των παρ. 3 και 4 του άρθρου 57 του Ν. 2084/92 (Α 165). 

2. Τις διατάξεις του άρθρου 1 του Ν. 2512/1997 (Α. 
138). 

3. Τις διατάξεις των άρθρων 23 παρ. 1 εδ. ιε, 26 παρ. 1 
και 27 παρ. 1 στ. δ του Ν. 1558/85 (Α 137). 

4. Τις διατάξεις του άρθρου 29Α του Ν. 1558/1985 (Α 
137) όπως προσετέθη με το άρθρο 27 του Ν. 2081/1992 
(Α' 154). 

5. Τις διατάξεις του άρθρου 15 του Π.Δ/τος 213/1992 
(Α’ 102). 

6. Τις διατάξεις του Π.Δ. 372/95 (Α. 201). 

7. Την υπ’ αριθ. 80078/4.10.96 (Β 924) Κοινή Από¬ 
φαση του Πρωθυπουργού και του Υπουργού Εργασίας και 
Κοινωνικών Ασφαλίσεων. 

8. Το γεγονός ότι από την απόφαση αυτή προκαλείται 
δαπάνη η οποία βαρύνει τους προϋπολογισμούς των ανα- 
φερόμενων οργανισμών, το ύψος της οποίας δεν μπορεί 
να προσδιοριστεί. 

9. Τις διατάξεις του άρθρου 7 του Ν. 1275/82 (Α 100), 
αποφασίζουμε: 

Το προβλεπόμενο από την περ. Ζ της παρ. 2 του άρ¬ 
θρου 46 του Ν. 2084/92 ανώτατο όριο του εφάπαξ βοη¬ 
θήματος που χορηγεί ο Κλάδος Πρόνοιας της ΔΕΗ, καθώς 
και το προβλεπόμενο από την παρ. 3 του άρθρου 57 του 
ίδιου νόμου ανώτατο όριο του εφάπαξ βοηθήματος που 
χορηγούν τα αναφερόμενα στην παρ. 1 του άρθρου αυτού 
Ταμεία, όπως ισχύει μετά την αναπροσαρμογή του με την 
Υ.Α. 7/οικ. 1251/1996 (Β 702), αναπροσαρμόζεται από 
1.1.1997 κατά ποσοστό 2% και από 1.7.1997 κατά ποσο¬ 
στό 2,5%. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1997 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

-♦- 

Αριθ. 101/1339 ( 7 ) 

Τροποποίηση του Κανονισμού Παροχών του Ταμείου Επι¬ 
κουρικής Ασφαλίσεως Προσωπικού Οργανισμών Κοι¬ 
νωνικής Ασφαλίσεως (Τ.Ε.Α.Π.Ο.Κ.Α.). 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν.Δ. 980/1942 «Περί 
ιδρύσεως Ταμείου Επικουρικής Ασφαλίσεως Οργανισμών 
Κοινωνικής Ασφαλίσεως» σε συνδυασμό με τις διατάξεις 
του άρθρου 59 παρ. 1 του Α.Ν. της 11 ης Νοεμβρίου 1935 
«Περί Οργανισμού του Υπουργείου Εργασίας, όπως ερμη- 
νεύθηκε αυθεντικά με τις διατάξεις του άρθρου 1 του Α.Ν. 
694 / 1 937 και με τις διατάξεις του άρθρου 1 του Α.Ν. 457/ 
1968». 

2. Τις διατάξεις του άρθρου 29Α του Ν. 1558/1985 (Α 
137) όπως προσετέθησαν με τις διατάξεις του άρθρου 27 
τοιι Ν. 2081/1992 (Α' 154) και στυ συνέχεια όπως αντικα- 
ταστάθηκαν με τις διατάξεις του άρθρου 1 του Ν. 2469/97 
(Α' 38). 

3. Τις διατάξεις του άρθρου 7 του Ν. 1275/82 (Α' 100), 
σε συνδυασμό με τις διατάξεις των άρθρων 1, 25 και 33 
του Ν. 2470/1997 (Α'40). 

4. Τις διατάξεις του άρθρου 15 του Π.Δ/τος 213/1992 
(Α' 102). 

5. Τη γνώμη του Δ.Σ. του Ταμείου Επικουρικής Ασφαλί¬ 
σεως Προσωπικού Οργανισμών Κοινωνικής ασφαλίσεως 
που διατυπώθηκε στην αριθ. 22/26.5.1997 συνεδρίασή 
του. 

6 . Τη γνωμοδότηση του Συμβουλίου Κοινωνικής ασφά¬ 
λισης που διατυπώθηκε στην 20η/10.7.1997 συνεδρίασή 
του. 

7. Την αριθμ. 80078/4.10.96 απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (Β' 924). 

8. Τα υπ’ αριθμ. 125/97 και 129/97 έγγραφα της Δ/ 
νσης Αναλογιστικών Μελετών σε συνδυασμό με την ανά¬ 
γκη διασφάλισης της οικονομικής δυνατότητας του Τα¬ 
μείου ως το υπ’ αρ. 6521 /23.6.Θ7 έγγραφό του. 

9. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του προϋπολογισμού του 
Ταμείου Επικουρικής Ασφάλισης Προσωπικού Οργανι¬ 
σμών Κοινωνικής Ασφαλίσεως (Τ.Ε.Α.Π.Ο.Κ.Α.) ύψους 42 
εκατ. δρχ. περίπου κατά το τρέχον οικονομικό έτος, για 
την οποία έχει εγγράφει πίστωση στον Κ.Α.Ε. 0621 και η 
οποία στα επόμενα πέντε έτη θα καλύπτεται από τα 
έσοδα του Ταμείου και θα βαρύνει ανάλογα τον παραπάνω 
κωδικό, αποφασίζουμε: 

1. Από 1.1.1997 οι συντάξεις που χορηγεί το Ταμείο 
Επικουρικής Ασφάλισης Προσωπικού Οργανισμών Κοινω¬ 
νικών Ασφαλίσεων υπολογίζονται σε τόσα τριακοστά πέ¬ 
μπτα όσα τα συντάξιμα χρόνια και μέχρι 35. 




7476 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Οι αποδοχές οτις οποίες γίνεται ο υπολογισμός αυτός 
είναι για τα 35 χρόνια τα 34/100 των συντάξιμων αποδο¬ 
χών εξόδου (Βασικός μισθός μισθολογικού κλιμακίου και 
επίδομα χρόνου υπηρεσίας) του μισθολογίου της δημο¬ 
σιοϋπαλληλικής ιεραρχίας. Για κάθε υπολειπόμενο των 35 
ετών έτος και μέχρι τα 15, το ποσοστό αυτό θα μειώνεται 
κατά 0.90%. 

3. Το ανώτατο όριο της χορηγούμενης σύνταξης, σύμ¬ 
φωνα με τις διατάξεις της απόφασης αυτής, ορίζεται από 
1.1.1997 σε 97.000 δραχμές. 

4. Οι συντάξεις που χορηγούνται από 1.1.1997 κατ’ 
εφαρμογή των διατάξεων του Ν. 2470/1997, δεν μπο¬ 
ρούν να υπολείπονται των συντάξεων των συνταξιοδοτη- 
θέντων μέχρι 31.12.1996 με τα ίδια ασφαλιστικά δεδο¬ 
μένα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1997 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

- 4 - 

Αριθ. 36754 (8) 

Χορήγηση άδειας ίδρυσης και λειτουργίας Ανώτερης Σχο¬ 
λής Δραματικής Τέχνης (Τμήμα Υποκριτικής). 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ.941/77 «περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κ.λπ.» 
(ΦΕΚ 127/Α/13.5.81). 

3. Το άρθρο 15 του Ν. 1348/1983 «Διάλυση του 
Ν.Π.Δ.Δ. με την επωνυμία « Αρμα θέσπιδος» και άλλες 
διατάξεις (ΦΕΚ 47/Α/14.4.1983). 

4. Το Π.Δ. 370/85 «Κανονισμός οργάνωσης και λει¬ 
τουργίας Ανώτερων Σχολών Δραματικής Τέχνης (Τμήμα 
Υποκριτικής)» (ΦΕΚ 130/Α/1983). 

5. Την αριθμ. ΥΠΠΘ/ΓΝΟΣ/49095/30.10.1991 (ΦΕΚ 
987/Β/91) Υπουργική Απόφαση: «Μεταβίβαση αρμοδιο¬ 
τήτων Υπουργού και δικαιώματος υπογραφής» «Με 
εντολή Υπουργού» στο Γ ενικό Γ ραμματέα και τους Προϊ¬ 
σταμένους Διευθύνσεων, Τμημάτων και Γ ραφείων της Κε¬ 
ντρικής Υπηρεσίας του Υπουργείου Πολιτισμού. 

6 . Αίτηση της Εταιρείας «Καλλιτεχνική Εταιρεία Προ¬ 
σκήνιο» με τα συνοδεύοντα δικαιολογητικά. 

7. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81, όπως τούτο τροποποιήθηκε μετα¬ 
γενέστερα με την αρ. 2436/15.1.1985 (ΦΕΚ 31/Β/85) 
κοινή απόφαση των Υπουργών Προεδρίας της Κυβέρνη¬ 
σης και Πολιτισμού και Επιστημών, για τον έλεγχο της κα¬ 
ταλληλότητας του κτιρίου επί της οδού Αριστοτέλους 23 
στη Θεσσαλονίκη, αποφασίζουμε: 

1. Χορηγούμε στην Εταιρεία «Καλλιτεχνική Εταιρεία 
Προσκήνιο» άδεια ίδρυσης και λειτουργίας Ανώτερης Σχο¬ 
λής Δραματικής Τέχνης (Τμήμα Υποκριτικής) με την επω¬ 
νυμία «Ανώτερη Σχολή Δραματικής Τέχνης», της «Καλλι¬ 
τεχνικής Εταιρείας Προσκήνιο» και έδρα λειτουργίας το 
κτίριο επί της οδού Αριστοτέλους 23 στη Θεσσαλονίκη. 


2. Η έναρξη λειτουργίας της Σχολής ορίζεται από το 
σχολικό έτος 1997 - 98. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 1997 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

- 4 - 

Αριθ. Δ/1242 (9) 

Πενταετής απαγόρευση κυνηγίου στην περιοχή Νήσου 

Καλαυρίας Πόρου Τροιζηνίας αρμοδιότητας Δασαρ¬ 
χείου Πόρου. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/69, 
που προστέθηκε με το άρθρο 7 παρ. 3 του Ν. 177/75 
«περί αν πκαταστάσεως και συμπληρώσεως διατάξεων τι- 
νών του Νομοθετικού Διατάγματος 86/1969 περί Δασικού 
Κώδικος». 

2. Τις διατάξεις της αριθμ. 414985/29.11.1985 (ΦΕΚ 
757/Β718.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωργίας 
«Μέτρα διαχείρησης της άγριας πτηνοπανίδας». 

3. Τις διατάξεις του Π.Δ. 94/1993 (ΦΕΚ 40/Α'/ 

22.3.1993) «περί καθορισμού αρμοδιοτήτων που διατη¬ 
ρούνται από τον Υπουργό και τις περιφερειακές αρχές ή 
όργανα διανομαρχιακού επιπέδου του Υπουργείου Γεωρ¬ 
γίας». 

4. Τις διατάξεις του Ν. 2218/1994 (ΦΕΚ 90/Α'/ 

13.6.1994) «Ίδρυση Νομαρχιακής Αυτοδιοίκησης, τροπο¬ 
ποίηση διατάξεων για την Πρωτοβάθμια Αυτοδιοίκηση και 
την Περιφέρεια και άλλες διατάξεις». 

5. Τις διατάξεις του Ν. 2240/1994 (ΦΕΚ 153/Α7 

16.9.1994) «συμπλήρωση διατάξεων για τη Νομαρχιακή 
Αυτοδιοίκηση και άλλες διατάξεις». 

6 . Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε με το άρθρο 27 του 
Ν. 2081/92 (Ε.τ.Κ. Α' 154/10.9.1992). 

7. Την 920/30.6.1997 εισήγηση του Δασαρχείου Πό¬ 
ρου σε συνδυασμό με τη σκοπιμότητα απαγόρευσης του 
κυνηγίου για την προστασία, ανάπτυξη και εκμετάλλευση 
του θηραματικού πλούτου και της άγριας πανίδας της Χώ¬ 
ρας μας, αποφασίζουμε: 

Απαγορεύουμε το κυνήγι όλων των θηραμάτων για 5 
(πέντε) χρόνια από 1.8.1997 μέχρι 31.7.2002 σε έκταση 
25.000 στρεμμάτων, στην περιοχή της Νήσου Καλαυρίας 
Πόρου του Δήμου Πόρου του Νομού Πειραιά, συμπεριλαμ- 
βανομένης και της βραχονησίδας Μόδι, που ορίζεται ως 
εξής: 

Βόρεια: Με θάλασσα 

Ανατολικά: Με θάλασσα 

Νότια: Με θάλασσα 

Δυτικά: Με θάλασσα 

Το Δασαρχείο Πόρου παρακαλείται για την έκδοση της 
σχετικής Δασικής Απαγορευτικής Διάταξης Θήρας, την 
οποία να κοινοποιήσει και στο Υπουργείο Γεωργίας. 

Από τις διατάξεις αυτής της απόφασης δεν προκαλείται 

δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεϊ οτην Εφημερίδα της 
Κυβερνήσεως. 

Πειραιάς, 16 Ιουλίου 1997 

Με εντολή Γεν. Περιφέρειας 
Ο Προϊστάμενος Περ. Διοίκησης Πειραιά κ.α.α. 
ΕΥΘΥΜΙΟΣ ΘΕΟΔΩΡΟΠΟΥΛΟΣ 

-♦- 

Αριθ. 3098 (ΊΟ) 

Πενταετής απαγόρευση κυνηγίου στη νήσο Κορακιά Κρα- 
νιδίου Ν. Αργολίδας. 

Η ΑΝΑΠΛ. ΠΕΡΙΦΕΡΕΙΑΚΟΥ ΔΙΕΥΘΥΝΤΗ 
Ν. ΑΡΓΟΛΙΔΑΣ 

Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/69, 
που προστέθηκε με το άρθρο 7 παρ. 3 του Ν. 177/75 
«περί αντικαταστάσως και συμπληρώσεως διατάξεων τι- 
νών του Νομοθετικού Διατάγματος 86/1969 περί Δασικού 
Κωδικός». 

2. Τις διατάξεις της αριθμ. 414985/29.11.1985 (ΦΕΚ 
757/Β718.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωργίας 
«Μέτρα διαχείρησης της άγριας πτηνοπανίδας». 

3. Τις διατάξεις του Π.Δ. 94/1993 (ΦΕΚ 40/Α'/ 

22.3.1993) «περί καθορισμού αρμοδιοτήτων που διατη¬ 
ρούνται από τον Υπουργό και τις περιφερειακές αρχές ή 
όργανα διανομαρχιακού επιπέδου του Υπουργείου Γεωρ¬ 
γίας». 

4. Τις διατάξεις του Ν. 2218/1994 (ΦΕΚ 90/Α / 

13.6.1994) «Ίδρυση Νομαρχιακής Αυτοδιοίκησης, τροπο¬ 
ποίηση διατάξεων για την Πρωτοβάθμια Αυτοδιοίκηση και 
την Περιφέρεια και άλλες διατάξεις». 

5. Τις διατάξεις του Ν. 2240/1994 (ΦΕΚ 153/Α/ 

16.9.1994) «συμπλήρωση διατάξεων για τη Νομαρχιακή 
Αυτοδιοίκηση και άλλες διατάξεις». 

6 . Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε με το άρθρο 27 του 
Ν. 2081/92 (Ε.τ.Κ. Α' 154/10.9.1992). 

7. Τις διατάξεις του άρθρ. 14 του Ν. 2399/27.5.96. 

8 . Την Δ.Υ. 9.7.97 εισήγηση του Γραφείου Θήρας της 
Δ/νσης Δασών Αργολίδας, σε συνδυασμό με την σκοπιμό¬ 
τητα απαγόρευσης του κυνηγίου για την προστασία, ανά¬ 
πτυξη, αναπαραγωγή και εκμετάλλευση του θηραματικού 
πλούτου και της άγριας πανίδας της Χώρας μας, αποφασί¬ 
ζουμε: 

Απαγορεύουμε το κυνήγι όλων των θηραμάτων για πέ¬ 
ντε (5) χρόνια από 1.8.1997 μέχρι 31.7.2002 σε έκταση 
70 στρεμμάτων στη νήσο (νησίδα) Κορακιά Κρανιδίου Ν. 
Αργολίδας. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεϊ στην Εφημερίδα της 
Κυβερνήσεως και θα ισχύει από το κυνηγετικό έτος 1997 
- 1998. 

Ναύπλιο, 11 Ιουλίου 1997 

Η Αναπληρώτρια Πεφιφερειακού Διευθυντή 
ΓΕΩΡΓΙΑ ΠΑΠΑΠΑΝΑΓΙΩΤΟΥ 


Αριθ. Ε.Κ. 7631 (11) 

Ανάκληψη της άδειας λειτουργίας της Εταιρείας «ΔΕΛΤΑ 
Α.Χ.Ε.». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 112η/11.7.1997, θέμα 4ο) 

Αφού έλαβε υπόψη: 

1. Τις διατάξεις της παραγ. 5 του άρθρου 4 του Ν. 1806/ 
1988 (ΦΕΚ 207) «τροποποίηση της νομοθεσίας για τα 
Χρηματιστήρια Αξιών και άλλες διατάξεις», όπως αντικα- 
ταστάθηκε με την παρ. 4 του άρθρου 24 του Ν. 2396/ 
(ΦΕΚ 73Α). 

2. Την απόφαση της 101ης/14.3.1997 Συνεδρίασης 
της Επιτροπής Κεφαλαιαγοράς για την επιβολή κυρώσεων 
στην Εταιρεία «ΔΕΛΤΑ ΑΧΕ». 

3. Το με Α.Π. 7440/2.6.97 έγγραφο της Επιτροπής Κε¬ 
φαλαιαγοράς σχετικά με την Απόφαση και τους λόγους 
της Επιτροπής Κεφαλαιαγοράς για την κατ’ αρχή ανά¬ 
κληση άδειας της Εταιρείας «ΔΕΛΤΑ ΑΧΕ». 

4. Το από 28.6.97 υπόμνημα του Αργυριάδη, σε απά¬ 
ντηση του εγγράφου με αριθ. Πρωτ. 7440/2.6.97 της Επι¬ 
τροπής Κεφαλαιαγοράς, αποφασίζει ομόφωνα: 

Επειδή: 

1) Η Εταιρεία «ΔΕΛΤΑ ΑΧΕ» έχει υποπέσει σε σοβαρές 
και επανειλημμένες παραβάσεις διατάξεων της χρηματι¬ 
στηριακής νομοθεσίας, που καθιστούν τη λειτουργία της 
επικίνδυνη για τους επενδυτές και την εύρυθμη λειτουρ¬ 
γία της Κεφαλαιαγοράς. 

2) Η Εταιρεία «ΔΕΛΤΑ ΑΧΕ» δεν διαθέτει οργάνωση και 
μηχανισμούς που διασφαλίζουν την προστασία των τίτλων 
και των χρημάτων που ανήκουν σε επενδυτές. 

3) Η Εταιρεία «ΔΕΛΤΑ ΑΧΕ» δεν διαθέτει διάρθρωση και 
οργάνωση που ελαχιστοποιεί τον κίνδυνο βλάβης των 
συμφερόντων των πελατών της από τυχόν σύγκρουση 
συμφερόντων μεταξύ αυτών και της Εταιρείας. 

4) Η Εταιρεία «ΔΕΛΤΑ ΑΧΕ» έχει παύσει να παρέχει 
επενδυτικές υπηρεσίες για χρονικό διάστημα που υπερ¬ 
βαίνει τους έξι μήνες. 

Δια ταύτα η Επιτροπή Κεφαλαιαγοράς αποφασίζει: 

Ανακαλεί την άδεια της Ανώνυμης Χρηματιστηριακής 
Εταιρείας με την επωνυμία «ΔΕΛΤΑ ΑΧΕ». 

Αρμόδιος δικαστικός επιμελητής να επιδόσει την πα¬ 
ρούσα προς ον αυτή απευθύνεται. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 
-♦- 

Αριθ. ΑΠΟΦΑΣΗ 11 (12) 

Καθορισμός ανώτατου αριθμού αντικρυστών των μελών 
του Χρηματιστηρίου Αξιών Αθηνών Α.Ε. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ Α.Ε. 

(Συνεδρίαση 17.7.1997) 

Αφού έλαβε υπόψη: 

1. Τις διατάξεις του άρθρου 13, παρ. 1 και 3-8 του Α.Ν. 
2341 /40 (ΦΕΚ 153Α) όπως αντικαταστάθηκαν με τις δια¬ 
τάξεις του άρθρου 19, παρ. 3 του Ν. 2324/95 (ΦΕΚ 146/ 
Α/17.7.95). 

2. Τις διατάξεις του άρθρου 23 του Ν. 2324/95 (ΦΕΚ 
146/Α/17.7.95), αποφασίζει: 

α) Καθορίζει ανώτατο αριθμό αντικρυστών κάθε μέλους 
του Χρηματιστηρίου Αξιών Αθηνών Α.Ε. ίσο με τον αριθμό 
των συνδεδεμένων με το ΑΣΗΣ τερματικών κάθε μέλους 
προσαυξημένο κατά 50% στρογγυλοποιούμενος προς τα 
πάνω. 

β) Καθορίζει σε τέσσερις τον ανώτατο αριθμό αντικρυ- 
στών κάθε μέλους του Χρηματιστηρίου Αξιών Αθηνών Α.Ε. 


οι οποίοι επιτρέπεται να παρίστανται στις δημόσιες συνε¬ 
δριάσεις του Χρηματιστηρίου, εφ’ όσον όμως ο αριθμός 
των παρισταμένων στη συνεδρίαση ανά χρηματιστηριακή 
Εταιρεία δεν υπερβαίνει τους πέντε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΜΑΝΩΛΗΣ ΞΑΝΘΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





